You do not have permission to edit this page, for the following reason:
The action you have requested is limited to users in one of the groups: Users, DnzEditors, DnzDrafts.
Add an entry
List the citations for other translations in any language for this text.
Does this text have a commentary associated with it in the Damngak Dzö? Add multiple text names separated by semicolons.
Is this text a commentary associated with another text in the DNZ?
Free text:
<onlyinclude>
= Tibetan Text =
{{ {{#show: {{FULLPAGENAME}} |?titletib#}} }}
= Wylie Text =
<div class="folio"><span class="shoglhe">XXX</span>
'phags pa spyan ras gzigs dbang phyug gi bsnyen bsgrub bdud rtsi'i chu rgyun bzhugs so/ /</div>
<div class="folio"><span class="shoglhe">XXX</span>
na mo lo ke shwa ra ya/_'jig rten gsum gyi 'dren pa mchog gi gtso/ /spyan ras gzigs dbang de la 'tshal te/ /de nyid bsnyen cing sgrub pa'i rim pa dang*/ /dus bzang tshogs kyi 'khor lo bri bar bya/_de la sngon 'gro dngos gzhi/_rjes gsum las/_dang po sngon 'gro la bdun te/_dus dang*/_gnas dang*/_dgod pa bshams pa/_sngon 'gro gtor ma/_mchod pa byin rlabs/_skyabs 'gro sems bskyed/_tshogs zhing ngo*/ /dang po dus ni/_bsnyen sgrub kyi dus sam/_dbang bskur rab gnas kyi dus sam/_las tshogs phrin las kyi dus sam/_nya stong brgyad gsum dus bzang du'o/ /gnyis pa gnas ni khrid gzhung du gsal lo/ /gsum pa ni/_tshogs kyi maN+Dal dbang bskur ltar bsham/_ma 'dzoms na phying pa dri ma med pa'i steng du lha grangs dang mnyam pa'i tshom bu bkod/_bla ma dang thugs rje chen po yab yum gyi rten bkram/_mchod pa dang gtor ma rnams lha grangs dang mnyam pa'am/_lnga'am/_gsum las mi nyung bar bsham/_tshogs kyi yo byad </div>
<div class="folio"><span class="shoglhe">XXX</span>
bzang shing rgya che ba rnams dang*/_ka pA la bdud rtsis bkang ba mdun tu bzhag_/rdo rje dril bu cang te'u la sogs nyer mkho'i yo byad kun tshang bar byas la gdan bde bar 'khod do/ /bzhi pa ni/_rang nyid skad cig gis khro bo'i rgyal po rta mchog he ru ka sku mchog dmar po zhal gcig_/phyag gnyis spyan gsum mche ba bzhi gtsigs pa/_dbu skra sma ra me ltar 'bar ba/_dbu gtsug rta mgo ljang khur rta skad 'tsher ba/_g.yas dbyug to nam mkhar 'phyar ba/_g.yon thugs kar sdigs mdzub mdzad pa/_zhabs brkyang bskum sgrub dang rin po ches brgyan pa/_stag lpags kyi sham thabs/_ye shes kyi me 'bar ba'i dbus na ye shes pa dang dbyer med du bzhugs pa/_thugs kar hrIHyig la sngags kyis bskor bar gyur/_oM hrIHpad+mAn+ta kr-i ta badz+ra kro ta h+ya gr-i wa hu lu hu lu hU~M phaT/_ces brjod la gtor ma rta mgrin las sngags kyis bsang*/_oM swa b+hA wa </div>
<div class="folio"><span class="shoglhe">XXX</span>
shud+d+haHsarba d+harmaHswab+hA wa shud+d+ho\u0f85 haM gis sbyang*/_stong pa nyid du gyur/_stong pa'i ngang las b+h+rU~M zhu ba las byung pa'i rin po che'i snod yangs shing rgya che ba'i nang du oM A hU~M zhu ba las gtor ma 'dod pa'i yon tan lnga dang ldan par gyur bar bsam la/_hU~M mdzad kyi phyag rgyas/_na mo rje btsun rtsa ba dang brgyud par bcas pa'i dpal ldan bla ma dam pa rnams kyi bden pa dang*/_yi dam dkyil 'khor gyi lha tshogs rnams kyi bden pa dang*/_dkon mchog rin po che rnam pa gsum gyi bden pa'i byin rlabs kyi mthu la brten nas/_gang dag bgegs dang 'byung po'i tshogs thams cad dang gnas 'dir gnas pa thams cad gtor ma 'bul ba'i slad du 'dir mchis par gyur cig_/TAk+ki rA tsa hU~M dzaH_zhes bkug la rdo rje bsdam pa gyen du phyes la/_namaHsarba ta thA ga te b+h+yo bo shwa mu khe b+h+yaHsarba thA kha ut+ga te s+pha ra na i maM ga ga na khaM g+hr-ih+Ni daM ba ling+ta ye swA hA/_lan gsum gyis 'bul/_gang dag dkyil 'khor sgrub pa'i las la dgyes pa'i 'byung po rnams/_gtor ma 'di mnyes shing tshims nas chos dang mthun pa'i phrin las sgrubs shig_/cho ga nyan cing blta bar mi rung ba'i bgegs kyi rigs thams cad gtor ma 'dis tshims par gyis la rang rang so so'i gnas su dengs shig_/ces gtor ma phyir bskyal/_oM hrIHpad+mAn+ta kr-i ta badz+ra kro ta h+ya g+h+rI wa hu lu hu lu hU~M phaT/_oM sum+b+hA ni sogs kyis bgegs bskrad/_gu gul gyis bdug_/rol mo drag tu bya'o/_rdo rje gsor ro/ /srung 'khor bsgom mo/ /hU~M/_steng 'og phyogs mtshams thams cad kun/ /mkha' 'gro'i ra ba rdo rje'i gur/ /bskal pa'i me dpung 'tshubs shing 'khyil/ /rnam rtog las gyur bgegs rnams kun/ /mtshams bcad nang 'di tshun chad du/ /nam yang 'da' bar ma byed cig_/oM badz+ra rak+Sha rak+Sha hU~M/_lnga pa mchod pa byin brlabs ni/_oM hrIHpad+mata kr-ita badz+ra kro ta h+ya grI wa hu lu hu lu hU~M phaT/_sngags kyis bsang*/_oM swab+hA wa shud+d+haHsarba d+harmAHswab+hA wa shud+d+ho\u0f85 haM/_gis sbyang*/_stong pa nyid du gyur/_stong pa'i ngang las </div>
<div class="folio"><span class="shoglhe">XXX</span>
a las thod pa'i snod yang shing rgya che ba rnams kyi nang du oM AHhU~M zhu ba las byung ba'i mchod yon/_zhabs bsil/_me tog_/gdug spos/_snang gsal/_dri chab/_zhal zas/_rol mo'i tshogs dang bcas pa/_thogs pa med pa dngos bshams yid kyis sprul zhing 'phags pa kun tu bzang po'i rnam par thar pa las byung ba'i sprin gyi phung po bsam gyis mi khyab par gyur/_oM badz+ra ar+g+haM AHhU~M zhes pa nas/_pA d+yaM/_puSh+pe/_d+hu pe/_A lo ke/_gan+d+he/_nai wi d+ya/_oM badz+ra shap+da AHhU~M/_zhes rol mo dang bcas pas byin dbab bo/_/drug pa skyabs 'gro sems bskyed bya ba ni/_bdag dang ma rgan sems can thams cad bla ma dang rje btsun spyan ras gzigs kyi lha tshogs rnams la skyabs su mchi'o/ /sangs rgyas bcom ldan 'das rnams la skyabs su mchi'o/ /dam pa'i chos rnams la skyabs su mchi'o/ /'phags pa'i dge 'dun rnams la skyabs su mchi'o/ /dpa' bo mkha' 'gro chos skyong srung ma rnams la skyabs su mchi'o/_/zhes lan gsum sogs bya/_sems bskyed ni/_sangs rgyas chos dang tshogs kyi mchog rnams la/ /byang chub bar du bdag ni skyabs su mchi/ /bdag gis bsnyen sgrub bgyis pa'i bsod nams kyis/ /'gro la phan phyir sangs rgyas 'grub par shog_/ces lan gsum brjod do/ /skabs 'dir rdor sems bsgom lugs kyang yod/_bdun pa tshogs zhing ni/_rang nyid skad cig gis spyan ras gzigs su gyur pa'i thugs ka'i hrIHlas 'od 'phros pas/_po ta la nas 'phags pa spyan ras gzigs la bla ma 'od dpag med kyis dbu brgyan pa rgyal ba sras bcas kyis bskor ba bdun gyi nam mkhar spyan drangs/_rdo rje bsdu ba'i phyag rgyas/_Ar+Ya a ba lo ki te shwa ra sa pA ri wA ra badz+ra sa ma dzaH_pad+ma ka ma lA ya s+t+waM swA hA/_mdun gyi nam mkhar bzhugs pa la yan lag bdun pas tshogs bsags pa ni/_dkon mchog gsum la phyag 'tshal lo/ /mchod pa'i tshogs kyis mchod par bgyi/ /</div>
<div class="folio"><span class="shoglhe">XXX</span>
sdig pa thams cad so sor bshags/ /dge ba kun la rjes yi rang*/ /chos kyi 'khor lo bskor bar bskul/ /mya ngan mi 'da' bzhugs gsol 'debs/ /dge las byang chub myur thob shog_/sdom pa bzung ba ni/_dkon mchog gsum la bdag skyabs mchi/ /sdig pa thams cad so sor bshags/ /'gro ba'i dge la rjes yi rang*/ /sangs rgyas byang chub yid kyi bzung*/ /sangs rgyas chos dang tshogs mchog la/ /byang chub bar du skyabs su mchi/ /rang gzhan don ni rab bsgrub phyir/ /byang chub sems ni bskyed par bgyi/ /byang chub mchog gi sems ni bskyed bgyis nas/ /sems can ma lus bdag gi mgron du gnyer/ /byang chub spyod mchog yid 'ong spyad par bgyi/ /'gro la phan phyir sangs rgyas 'grub par shog_/ces lan gsum brjod/_sras bcas sangs rgyas thams cad dang*/ /zhes pa nas/_sems can mya ngan 'das la bgod/ /ces pa'i bar gyis rigs lnga'i sdom pa bzung*/_brgyud pa'i bla ma la gsol ba 'debs pa ni/_chos sku snang ba mtha' yas la gsol ba 'debs/ /longs sku thugs rje chen po la gsol ba 'debs/ /sprul sku mi tra dzo ki la gsol ba 'debs/ /paN chen shrI pu tra la gsol ba 'debs/ /rtogs ldan girti rat+na la gsol ba 'debs/ /rje btsun bud+d+ha shrI la gsol ba 'debs/ /drin chen rtsa ba'i bla ma la gsol ba 'debs/ /yi dam mkha' 'gro chos skyong la gsol ba 'debs/ /dbang bzhi bskur zhing byin gyis brlab tu gsol/ /bla ma yi dam dkyil 'khor gyi sna tshogs rnams rang la thim pa gyur/ /oM AHhU~M gis bsdu'o/_/gnyis pa dngos gzhi bdag bskyed dang bdun bskyed sgrub cing*/_de nyid mchod cing bstod pa dang gsum las/_dang po mngon byang lnga'i sgo nas bskyed rim sgom pa'i thogs pa tshad med bzhi sgom pa na/_sems can thams cad bde ba dang bde ba'i rgyu dang ldan par gyur cig_/sdug bsngal dang </div>
<div class="folio"><span class="shoglhe">XXX</span>
sdug bsngal gyi rgyu dang bral bar gyur cig_/sdug bsngal med pa'i bde ba dang dam pa dang mi 'bral bar gyur cig_/chags sdang nye ring gnyis dang bral ba'i btang snyoms la gnas par gyur cig_/ces lan gsum bsgom mo/ /oM swa b+hA wa shud+d+hoHsarba d+hArmAHswab+hA wa shud+d+ho \u0f85 haM/_chos thams cad rang bzhin gyis stong zhing bdag med par gyur/_stong pa'i ngang las 'byung ba rim brtsegs lnga'i steng du ri bo mchog rab/_de'i steng du sna tshogs pad+ma 'bum ldan gyi lte bar hU~M las rdo rje hU~M gis mtshan pa las 'od 'phros/_srung pa'i 'khor lo yangs par gyur pa'i dbus su/_b+h+rU~M kha dog lnga ldan 'od du zhu ba las thar pa chen po'i gzhal yas kyi khang par gru bzhi sgo bzhi rtsig pa rim pa lnga pa/_rta babs bzhi tog dang bcas pa/_phyi rdo ra me ris bskor ba/_gzhal yas khang mtshan nyid thams cad yongs su rdzogs pa'i dbus su pa~M las sna tshogs pad+ma 'dab ma brgyad pa'i lte bar/_a las zla ba'i dkyil 'khor nya gang ba/_de'i steng du hrIHdkar po tshegs drag dang bcas pa dang*/_baM yig dmar po las dpag tu med pa'i 'od zer 'phros/_gzhal du med pa'i sems can gyi don byas/_thams cad jo bo spyan ras gzigs kyi sar bkod/_'od zer tshur 'dus yongs su gyur pa las pad+ma'i sdong po lte bar hrIHdang baM gyis mtshan pa las 'od 'phros/_sangs rgyas dang byang chub sems dpa' thams cad spyan ras gzigs kyi rnam par spyan drangs/_pad+ma hrIHdang baM la thim/_de yongs su gyur pa las rang nyid 'phags pa spyan ras gzigs dbang phyug sku mdog dkar po gangs ri la nyi ma shar ba lta bu zhal gcig phyag bzhi pa/_zhabs gnyis rdo rje'i skyil krung gis bzhugs pa/_lha'i dar sna tshogs kyis stod g.yogs dang smad g.yogs gsol ba/_nor bus ska rags thabs su 'ching ba/_phyag dang po </div>
<div class="folio"><span class="shoglhe">XXX</span>
gnyis thugs kar thal mo sbyar ba'i bar na nor bu rin po che dbang gi rgyal po 'dzin pa/_g.yas kyi gnyis pas nor bu rin po che dkar po'i phreng ba brgya rtsa 'dzin pa/_g.yon gyi gnyis pas pad+ma 'dab ma brgyad pa'i yu ba nas 'dzin cing*/_rab rgyas snyan gyi thad kar kha bye ba/_zhal 'dzum bag dang ldan pa/_spyan dkyus dang smin dkyus ring zhing mdzod spu dkar po brgyan pa/_dbu skra ral pa'i cod pan nag po gyen la bcings shing*/_ral pa'i zar bu rked par sleb pa/_me tog gi phreng bas skra chings can ut+pal sngon po gnyis kyis snyan gong brgyan pa/_ri dwags kyi pags pas nu ma g.yon pa bkab pa rin po che sna lngas rtse phran lnga dang*/_snyan cha dang mgul rgyan dang*/_do shal dang*/_phyag gdub dang*/_zhabs gdub dang*/_dpung rgyan dang*/_'og pag dang*/_mu tig sna lnga'i chun po dang*/_dar gyi cod pan gyis brgyan pa/_'od zer sna lnga 'khrigs pa'i dbus na bzhugs pa'o/ /de'i pang na yum gsang ba ye shes kyi mkha' 'gro ma sku mdog pad+ma rA ga ltar dmar ba zhal gcig phyag gnyis zhabs gnyis yab kyi rked pa la 'khril pa/_phyag g.yas pas gser gyi DA ma ru nam mkhar 'khrol ba/_g.yon pas thod pa bdud rtsi dmar po'i rgyun gyis bkang ba yab kyi zhal du stob pa/_zhal khro 'dzum cung zad bzhad pa/_spyan gsum dang ldan pa/_dbu skra ral pa'i thor cog dang zar bus rked par g.yogs pa/_thod skam rin po ches rtse bran gyis mtshan pa lngas dbur brgyan cing dkar 'dzin dang chu 'dzin rgyas pa/_zhi ba 'dzum pa/_gzhon cing sgeg pa/_bcu drug lon pa'i na tshod dang ldan pa/_rus pa'i rgyan cha lngas brgyan cing*/_'od zer sna lnga 'phro ba'o/ /yab kyi gnas lngar pad zla'i gdan re rer gyur pa'i spyi bor oM las rnam snang spyan ras gzigs yab yum dkar po/ /mgrin par hrIHlas </div>
<div class="folio"><span class="shoglhe">XXX</span>
'od dpag med spyan ras gzigs yab yum dmar po/_snying gar hU~M las mi bskyod pa spyan ras gzigs yab yum sngon po/_lte bar trAM las rin 'byung spyan ras gzigs yab yum ser po/ /gsang gnas su AHlas don grub spyan ras gzigs yab yum ljang gu/_de thams cad kyang gtso bo yab yum gyi cha lugs su bzhugs pa'o/ /de rnams kyi shar du ha las rdo rje mkha' 'gro ma sngon mo/ /lhor ri las rin chen mkha' 'gro ma ser mo/ /nub tu ni las pad+ma mkha' 'gro ma dmar mo/ /byang du sa las las kyi mkha' 'gro ma ljang gu/_de thams cad kyang zhal gcig phyag gnyis spyan gsum mche ba bzhi cung zad gtsigs shing g.yas gri gug g.yon thod khrag_/gru mo na kha twAM ga 'dzin pa/_rus pa'i rgyan cha lngas brgyan cing*/_zhabs gnyis g.yas bskum g.yon brkyang gi gar gyis/_ye shes kyi me 'bar ba'i dbus na bzhugs pa'o/ /de ltar lha thams cad kyi spyi bor oM dkar po/ /mgrin par AHdmar po/_snying gar hU~M sngon po las 'od zer 'phros pas rang bzhin chos kyi dbyings nas rang 'dra ba'i ye shes pa spyan drangs/_Ar+Ya a ba lo ki te shwa ra sa pa ri wA ra badz+ra sa ma ya dza dzaH_dzaHhU~M ba~M hoH_dam tshig pa dang dbyer med du gyur/_slar yang thugs ka'i hU~M las 'od zer 'phros/_de bzhin gshegs pa rigs lnga 'khor bcas spyan drangs/_badz+ra sa ma ya dzaH_de bzhin gshegs pa rnams kyis mngon par dbang bskur du gsol/_zhes gsol ba btab pas/_rigs lnga yab yum rnams kyis bum pa'i bdud rtsi'i rgyun gyis dbang bskur bas lus kyi nang gang*/_chu'i lhag ma yar 'khyil pa las 'od dpag med kyis dbu brgyan par gyur/_de nas bzlas pa bya ba ni/_rang gi snying gar pad zla'i steng du rang 'dra ba'i ye shes </div>
<div class="folio"><span class="shoglhe">XXX</span>
sems dpa' tshon gang ba'i thugs kar pad zla'i steng du hrIHgnas pa'i mtha' mar sngags kyis bskor ba las 'od zer 'phros lus kyi nang thams cad spyan ras gzigs rigs lnga zhing rdul gyi grangs dang mnyam pas gang*/_'od zer 'phros/_snod kyi 'jig rten la phog pas gzhal yas khang*/_bcud kyi sems can la phog pas thams cad spyan ras gzigs yab yum gyi skur gyur pa'i zhal nas sngags kyi sgra sgrogs par gyur/_par bsam la sngags ni/_oM ma Ni pad+me hU~M/_DA ki ni ha ri ni sa hU~M/_zhes ma yengs pa'i sems kyis bsnyen pa ci 'grub 'dren no/ /'phro 'jog pa ni/_jo bo spyan ras gzigs dbang phyug gi bden pas bdag dang sems can thams cad phyag rgya chen po mchog gi dngos grub thob par mdzad du gsol/_zhes gsol ba gdab la mchod bstod bsdus pa zhig bya/_'og gi lag mchod 'dir byed na legs/_'di'i bsnyen pa'i tshad ni/_dus zla ba gsum/_grangs bsnyen bye ba gsum/_mtshan ma'i rtags rab mngon sum du yab yum gyi zhal mthong ba dang lung ston pa rnams 'byung*/_'bring nyams snang*/_tha ma rmi lam du mi dkar po dang bud med dmar mos dngos grub ster ba dang khrom 'du ba la sogs pa'i rtags 'byung ngo*/ /gnyis pa mdun bskyed ni/_mdun gyi dkyil 'khor las sngags kyis bsang*/_oM swab+hA wa shud+d+haHsarba d+harmAHswab+hA wa shud+d+ho \u0f85 haM/_stong pa nyid du gyur/_stong pa'i ngang las 'byung ba rim brtsegs pa'i steng du/_zhes pa nas/_dpag tu med pa'i 'os zer 'phros/_zhes pa'i bar gong ltar ro/ /'phags pa mchod/_sems can gyi don byas tshur 'dus yongs su gyur pa las/_'phags pa spyan ras gzigs sku mdog dkar po zhes pa nas/_snying gar hU~M sngon po/_zhes pa'i bar gong bzhin no/ /mdun bskyed kyi dus su gong gi mgrin pa snying gar lte ba gsang gnas kyi spyan ras gzigs yab yum rnams mdun nas brtsams te/_g.yas skor du gdan la 'khod pa'i lugs kyang yod do/ /mkha' 'gro bzhi </div>
<div class="folio"><span class="shoglhe">XXX</span>
mtshams bzhir bkod pa'o/ /bdag mdun gnyis ka'i thugs ka'i hU~M las 'od zer 'phros/_rang bzhin chos kyi dbyings nas bka' brgyud bla ma/_yi dam lha tshogs dpa' bo mkha' 'gro chos skyong srung ma rnams mdun gyi nam mkhar spyan drangs/_badz+ra sa ma ya dzaH_zhes spos dang rol mo 'dzin pas/_hrIH_sku gsum dbyer med gzhal yas nas/ /dus gsum sangs rgyas ngo bo nyid/ /sems can smin mdzad thugs rje can/ /bka' brgyud bla ma gshegs su gsol/ /rang bzhin gnas mchog gzhal yas nas/ /sku gsum lha tshogs 'khor gyis bskor/ /stong nyid snying rje'i bdag nyid can/ /snyan brgyud lha tshogs gshegs su gsol/ /'og min chos dbyings pho brang nas/ /dkyil 'khor lha tshogs ma lus kun/ /thugs rje'i spyan gyis 'gro la gzigs/ /yi dam lha tshogs gshegs su gsol/ /mkha' spyod u rgyan gzhal yas nas/ /byin rlabs dngos grub ster mdzad pa'i/ /las dang ye shes las la sogs/ /dpa' bo mkha' 'gro gshegs su gsol/ /rang bzhin dur khrod gzhal yas nas/ /sangs rgyas bstan pa rgyas mdzad cing*/ /phyi nang bar chad sel mdzad pa'i/ /chos skyong srung ma gshegs su gsol/_/bzhugs su gsol ba ni/_hrIH_rin chen sna tshogs pho brang 'dir/ /sna tshogs pad zla'i gdan steng du/ /yid 'ong mdzes pa'i zhal yas su/ /snyan brgyud lha tshogs bzhugs su gsol/ /dzaHhU~M ba~M hoH_dam tshig pa dang dbyer med du gyur/ /ces pas nas/_'od dpag med kyis dbu brgyan par gyur/ /ces pa'i bar gong ltar ro/ /skabs 'dir bzlas pa byed par spro na'ang gong ltar bya'o/ /de nas phyag 'tshal ba ni/_hU~M/_chos dbyings mnyam nyid ngang las ma g.yos kyang*/_/longs spyod rdzogs sku 'dza' tshon lta bur sprul/ /thugs rjes 'gro ba ma lus </div>
<div class="folio"><span class="shoglhe">XXX</span>
'dren mdzad pa/ /spyan ras gzigs dbang lha tshogs phyag 'tshal lo/ /de nas phyi mchod 'bul ba ni/_hrIH_yon tan me tog bdug spos dang*/ /snang gsal dri chab zhal zas dang*/ /rol mo sil snyan mchod pa rnams/ /dkyil 'khor lha yis bzhes su gsol/ /nang gi mchod pa 'bul ba ni/_mdzes pa'i gzugs dang snyan pa'i sgra/ /zhim pa'i dri dang mngar ba'i ro/ /reg bya 'dod yon mchod pa rnams/ /dkyil 'khor lha yis bzhes su gsol/ /nang mchod bdud rtsis kyang mchod do/_/gsang mchod 'bul ba ni/_sha lnga dang ni bdud rtsi lnga/ /phung po khams dang skyed mched lnga/_dbang po yul lnga 'byung ba lnga/ /dkyil 'khor lha yis bzhes su gsol/ /dga' ba bzhi dang bde ba brgyad/ /skad cig bzhi dang ye shes lnga/ /zung 'jug dga' bde'i mchod pa 'di/ /dkyil 'khor lha yi bzhes su gsol/ /de kho na nyid kyi mchod pa ni/_mchod mkhan mchod pa mchod pa'i yul/ /sgyu ma rmi lam ltar shes pa/ /spros bral don dam mchod pa 'di/ /dkyil 'khor lha yis bzhes su gsol/ /de nas bstod pa ni/_gang gi drin gyis bde chen nyid/_/ces tshig bzhi dang*/_skyon gyis ma gos sku mdog dkar/ /ces tshig bzhi dang*/_hrIH_rnam par snang mdzad gti mug rnam dag pas/ /gzugs phung gnas gyur chos dbyings ye shes bdag_/rang bzhin mi g.yo mchog gi bdag nyid can/ /rnam snang spyan ras gzigs la phyag 'tshal bstod/ /rdo rje sems dpa' zhe sdang rnam dag pas/ /rnam shes gnas gyur me long ye shes bdag_/rang bzhin mi g.yo mchog gi bdag nyid can/ /mi bskyod spyan ras gzigs la phyag 'tshal lo/ /rin chen 'byung ldan nga rgyal rnam dag pas/ /tshor phung gnas gyur mnyam nyid ye shes bdag_/rang bzhin mi g.yo mchog gi bdag nyid can/ /rin 'byung spyan ras gzigs la phyag 'tshal bstod/ /snang ba mtha' </div>
<div class="folio"><span class="shoglhe">XXX</span>
yas 'dod chags rnam dag pas/ /'du shes gnas gyur sor rtogs ye shes bdag_/rang bzhin mi g.yo mchog gi bdag nyid can/ /snang mtha' spyan ras gzigs la phyag 'tshal bstod/ /don yod grub pa phrag dog rnam dag pas/ /'du byed gnas gyur bya grub ye shes bdag_/rang bzhin mi g.yo mchog gi dag nyid can/ /don grub spyan ras gzigs la phyag 'tshal bstod/ /bde stong gnyis su med pa yi/ /gsang ba ye shes phyag 'tshal bstod/ /nam mkha' rnam par dag pa yi/ /chos dbyings lha rnams 'byung ba'i gzhi/ /dbyings phyug ma la phyag 'tshal bstod/ /chu khams rnam par dag pa yi/ /rdo rje'i lha rnams 'byung ba'i gzhi/ /ma mA ki la phyag 'tshal bstod/ /sa khams rnam par dag pa yi/ /rin chen lha rnams 'byung ba'i gzhi/ /sangs rgyas spyan mar phyag 'tshal bstod/ /me khams rnam par dag pa yi/ /pad+ma'i lha rnams 'byung ba'i gzhi/ /gos dkar mo la phyag 'tshal bstod/ /rlung khams rnam par dag pa yi/ /las kyi lha rnams 'byung ba'i gzhi/ /dam tshig sgrol mar phyag 'tshal bstod/ /zhi ba'i phrin las sgrub mdzad pa'i*/ /rdo rje mkha' 'gror phyag 'tshal bstod/ /rgyas pa'i phrin las sgrub mdzad pa'i/ /rin chen mkha' 'gror phyag 'tshal bstod/ /dbang gi phrin las sgrub mdzad pa'i/ /pad+ma mkha' 'gror phyag 'tshal bstod/ /mngon spyod phrin las sgrub mdzad pa'i/ /las kyi mkha' 'gror phyag 'tshal bstod/ /khyed la phyag 'tshal bstod pa yis/ /mchog dang mthun mong dngos grub stsol/ /don gnyis 'grub par mdzad du gsol/ /zhes bstod cing gsol ba btab bo/ /lag mchod bdud rtsi byin gyis brlab ni/ /las sngags kyis bsang*/_swa b+hA was sbyangs/_stong pa'i ngang las ya~M las rlung*/_ra~M </div>
<div class="folio"><span class="shoglhe">XXX</span>
las me/_kaM gsum las thod pa'i sgyed po gsum gyi steng du a las ka pA la phyi dkar la nang dmar ba yangs shing rgya che ba'i nang du/_zla ba'i gdan gyi steng du/ /go ku da ha na las sha lnga de nyid kyis mtshan pa/_de'i steng du bi mu ma ra shu las bdud rtsi lnga la de nyid kyis mtshan pa/_de'i steng du hU~M b+h+rU~M aM dz+riM khaM las ye shes lnga/_de'i steng du oM AHhU~M gis mtshan pa/_rang gi thugs ka'i hU~M las 'od zer 'phros/_rlung g.yos me sbar/_thod pa dros rdzas rnams khol/_rlangs pa oM AHhU~M la phog_/de las bdud rtsi'i rgyun babs/_oM AHhU~M dang bcas pa thod par lhung zag pa med pa'i bdud rtsi'i rgya mtsho chen por gyur/_oM AHhU~M ha ho hrIH_ces lan gsum gyis byin gyis brlabs/_g.yon pa'i srin lag gis rim pa bzhin du bdud rtsi gtor zhing*/_ngag tu/_drin chen rtsa ba'i bla ma'i zhal du oM AHhU~M/_mgon po 'od dpag med kyi zhal du oM AHhU~M/_'phags pa spyan ras gzigs kyi zhal du oM AHhU~M/_rnal 'byor mi tra dzo ki'i zhal du oM AHhU~M/_paN chen shrI pu tra'i zhal du oM AHhU~M/_rtogs ldan girti rat+na'i zhal du oM AHhU~M/_mtshungs med 'od dpag rdo rje'i zhal du oM AHhU~M/_drin chen rtsa ba'i bla ma'i zhal du oM AHhU~M/_gzhan yang dbang rgyud man ngag ston pa'i bla ma dam pa rnams kyi zhal du oM AHhU~M/_thugs rje chen po 'jig rten dbang phyug gi lha tshogs 'khor dang bcas pa rnams kyi zhal du oM AHhU~M/_mkha' 'gro sde lnga la sogs gnas gsum gyi mkha' 'gro rnams kyi zhal du oM AHhU~M/ /brag mgon la sogs dam pa chos skyong ba'i srung ma rnams kyi zhal du oM AHhU~M/_tshangs pa phyogs skyong bcu po sogs 'jig rten skyong ba rnams kyi zhal du oM AHhU~M/_bod khams skyong ba'i brtan ma bcu gnyis sogs gzhi bdag gnyug mar gnas pa rnams kyi zhal du oM AHhU~M/_'gro ba rigs drug_/lam rgyud lnga/</div>
<div class="folio"><span class="shoglhe">XXX</span>
skye ba gnas bzhir bsdus pa'i rigs drug gi sems can thams cad bdud rtsis tshims nas myur du sangs rgyas kyi go 'phang rin po che thob par gyur cig_/gsum pa rjes la gnyis/_tshogs mchod dang gtong rag gi mchod pa'o/ /dang po ni/_tshogs kyi byin rlabs nang mchod ltar byas la/_na mo thabs dang shes rab gnyis su med pa'i tshogs kyi 'khor lo rgya chen po rang bzhin rnam par dag pa skye ba med pa ngo bo rnam par dag pa A li kA li mtshan nyid rnam par dag pa sha lnga bdud rtsi lngas rgyas btab pa 'di dag_/byin rlabs kyi rtsa ba bka' brgyud bla ma rnams kyi zhal du oM AHhU~M/_dngos grub kyi rtsa ba yi dam lha tshogs rnams kyi zhal du oM AHhU~M/_phrin las kyi rtsa ba chos skyong srung ma rnams kyi zhal du oM AHhU~M/_pany+tsa a mr-i ta la khA hi/_ga Na tsakra la khA hi/_zhes pa ni bsdus pa'o/ /rgyas par byed na/_hrIH_bla ma brgyud par bcas pa dang*/ /yi dam lha tshogs ma lus dang*/ /mkha' 'gro chos skyong 'khor bcas rnams/ /zhal zas tshogs la spyan 'dren gshegs su gsol/ /ces spyan drangs la/_tshogs bstab pa ni/_spyi gtsug pad zla'i gdan steng du/ /chos longs sprul sku'i lha tshogs dang*/ /bka' rgyud bla ma 'khor dang bcas/ /zhal zas tshogs kyi mchod pa 'bul/ /bde ba chen pos mnyes gyur cig_/a la la ste dgyes par rol/ /spyi bo bde chen 'khor lo ni/ /rnam par snang mdzad yab yum dang*/ /sangs rgyas rigs kyi lha tshogs la/ /zhal zas tshogs kyi mchod pa 'bul/ /bde ba chen pos mnyes gyur cig_/a la la ste dgyes par rol/ /mgrin pa longs spyod 'khor lo na/ /tshe dpag med pa yab yum dang*/ /pad+ma rigs kyi lha tshogs la/ /zhal zas tshogs kyi mchod pa 'bul/ /bde ba chen pos mnyes gyur cig_/a la la ste dgyes par rol/ /snying kha chos kyi 'khor lo na/ /</div>
<div class="folio"><span class="shoglhe">XXX</span>
mi bskyod rdo rje yab yum dang*/ /rdo rje rigs kyi lha tshogs la/ /zhal zas tshogs kyi mchod pa 'bul/ /bde ba chen pos mnyes gyur cig_/a la la ste dgyes par rol/ /lte ba sprul pa'i 'khor lo na/ /rin chen 'byung ldan yab yum dang*/ /yon tan rigs kyi lha tshogs la/ /zhal zas tshogs kyi mchod pa 'bul/ /bde ba chen pos mnyes gyur cig_/a la la ste dgyes par rol/ /gsang gnas bde skyong 'khor lo na/ /don yod grub pa yab yum dang*/ /las kyi rigs kyi lha tshogs la/ /zhal zas tshogs kyi mchod pa 'bul/ /bde ba chen pos mnyes gyur cig_/a la la ste dgyes par rol/ /mig sogs skye mched dag pa yi/ /byang chub sems dpa' sems ma la/ /zhal zas tshogs kyi mchod pa 'bul/ /bde ba chen pos mnyes gyur cig_/a la la ste dgyes par rol/ /mgo sogs lhu tshigs dag pa yi/ /khro bo khro mo bcu po la/ /zhal zas tshogs kyi mchod pa 'bul/ /bde ba chen pos mnyes gyur cig_/a la la ste dgyes par rol/ /rtsa khams rnam par dag pa yi/ /dpa' bo'i lha tshogs ma lus la/ /zhal zas tshogs kyi mchod pa 'bul/ /bde ba chen pos mnyes gyur cig_/a la la ste dgyes par rol/ /rlung khams rnam par dag pa yi/ /ye shes mkha' 'gro ma lus la/ /zhal zas tshogs kyi mchod pa 'bul/ /bde ba chen pos mnyes gyur cig_/a la la ste dgyes par rol/ /thig le rnam par dag pa yi/ /gsang sngags lha tshogs thams cad la/ /zhal zas tshogs kyi mchod pa 'bul/ /bde ba chen pos mnyes gyur cig_/a la la ste dgyes par rol/ /lus kyi zhing rdul rnam dag pa/ /sangs rgyas byang chub sems dpa' </div>
<div class="folio"><span class="shoglhe">XXX</span>
la/ /zhal zas tshogs kyi mchod pa 'bul/ /bde ba chen pos mnyes gyur cig_/a la la ste dgyes par rol/ /rang lus rnam par dag pa yi/ /sku yi rdo rje'i lha tshogs la/ /zhal zas tshogs kyi mchod pa 'bul/ /bde ba chen pos mnyes gyur cig_/a la la ste dgyes par rol/ /rang ngag rnam par dag pa yi/ /gsung gi rdo rje'i lha tshogs la/ /zhal zas tshogs kyi mchod pa 'bul/ /bde ba chen pos mnyes gyur cig_/a la la ste dgyes par rol/ /rang sems rnam par dag pa yi/ /thugs kyi rdo rje'i lha tshogs la/ /zhal zas tshogs kyi mchod pa 'bul/ /bde ba chen pos mnyes gyur cig_/a la la ste dgyes par rol/ /dur khrod chen po'i gnas brgyad nas/_'jig rten mkha' 'gro rdzu 'phrul can/ /'dir gshegs tshogs kyi mchod pa bzhes/ /phrin las rnam bzhi sgrub tu gsol/ /dam tshig chen po'i gnas brgyad nas/ /dam can rgya mtsho sku bskyod 'tshal/ /'dir gshegs tshogs kyi mchod pa bzhes/ /pho nya las mkhan mdzad du gsol/ /pany+tsa a mr-i ta la khA hi/ /ga Na tsakra la khA hi/_tshogs chang lag mchod ltar 'bul zhing nam mkha' gtor/_tshogs phud bcad la dkyil 'khor dang gtor ma 'bul lo/ /gtor ma ni/_gong gi las sngags kyis bsang*/_swa b+hA was sbyang*/_gong gi lag mchod ltar byin gyis brlab/_gtor mgron spyan drangs shing 'bul ba ni/_bla ma yi dam dkyil 'khor gyi lha tshogs thams cad bdun gyi nam mkhar badz+ra sa ma ya dza dzaH_pheM leM/_ljags rdo rje'i sbu gu gtor ma la zug te gsol bar gyur/_na mo gu ru rat+na i daM ba liM ta kha kha khA hi khA hi/_gsum gyis bla ma dang*/_oM AHhU~M hrIH_o ma Ni pad+me hU~M/_DA ki ni ha ri ni sa hU~M/_i daM ba ling ta kha kha khA hi khA hi/_gsum gyis 'bul/_gzhan yang yi dam gang byed 'di'i gsham du </div>
<div class="folio"><span class="shoglhe">XXX</span>
bzud do/ /ar+g+haM sogs kyis mchod/_bla ma dang 'jig rten dbang phyug la sogs dkyil 'khor gyi lha tshogs rnams kyi sku gsung thugs mnyes nas/_bdag dang sems can thams cad la mchog thun mong gi dngos grub ma lus par stsal du gsol/_ces gsol ba gdab bo/ /chos skyong ba'i gtor ma ni/ /bsang sbyang gong ltar dgra bgegs kyi sha khrag tu byin gyis brlabs la/_bskyed chog bsdus pa ni/_/oM swa b+hA wa zhes sogs/_stong pa nyid du gyur/_stong pa'i ngang las mdun gyi nam mkhar mdung dang ral gri gshibs pa'i gur khang*/_ma mo dang rlung nag 'tshub pa'i dbus/_gru gsum mthing nag 'bar ba'i dkyil 'khor/_dgra bgegs pho mo bsnol ba'i steng*/_gnam lcags kyi 'khor lo rtsibs stong dang ldan pa'i dbus su/_pad nyi'i gdan la hU~M dang gri gug las skyes pa'i dpal ye shes kyi brag mgon sku mdog dmar nag zhal gcig phyag gnyis spyan gsum sdang mig phyogs bcur gzigs pa/_'jigs pa'i zhal gdangs shing mche ba bzhi gtsigs pa/_ljags glog ltar du 'khyug pa dbu skra dmar ser gyen du brdzes pa/_g.yas kyi phyag na beng dbyug zur bzhi rtse mor nor bus mtshan pa me stag 'phro ba 'dzin pa/_g.yon pas par bu'i nang du dgra snying dang bcas pa 'dzin pa/_thod skam lnga'i dbu rgyan/_thod rlon lnga bcus do shal/_sbrul nag gdug pa can gyi se ra kha dang yan lag thams cad brgyan pa/_sku smad la stag lpags rlon pa'i sham thabs gsol ba/_zhabs g.yas bskum zhing g.yon brkyang ba/_dar nag po'i 'jog ber gsol ba/_sku la me'i tsha tsha 'phro ba/_gdug pa can thams cad bsreg pa'o/ /de'i mdun du las mkhan mon pa nag po sku mdog mthing nag zhal gcig phyag gnyis spyan gsum bsgrad pa/_dbu skra kham ser gyen du brdzes pa/_phyag g.yas kyis gri gug nam mkhar phyar ba/_g.yon pas thod pa dgra snying gis </div>
<div class="folio"><span class="shoglhe">XXX</span>
bkang ba gtso bo'i zhal du stobs pa/_gzhan yang ye shes kyi mgon po sprin ltar du gtibs pa/_las kyi mgon po dang*/_'jig rten gyi mgon po rlung ltar 'tshubs pa/_gzhan yang ma mo dang gshin rje'i tshogs dpag tu med pas bskor bar gyur/_mgon po'i dpral bar oM/_mgrin par AH_thugs kar hU~M/_de las 'od 'phros bsil ba'i tshal nas ye shes pa spyan drangs/_rgyas par spro na/_hU~M dad pa dang ni dam tshig gis/_/zhes sogs spyan 'dren no/ /dzaHhU~M ba~M hoHsa gnyis su med par gyur/_de bzhin gshegs pa rnams kyis dbang bskur chu'i lhag ma yar lud pa las mi bskyod pas dbu brgyan par gyur pa'i ljags rdo rje'i sbu gu gtor ma la zug par gyur/_oM ma hA kA la d+hu ru swa hU~M hU~M phaT phaT/_i daM ba liM ta kha kha khA hi khA hi/_zhes gsum dang*/_shA sa na'i sngags kyis mgon po spyi la 'bul/_dpal ldan lha mo gang byed bskyed la/_rang sngags sam/_yang na/_trag rag mo ba li ti khA hi/_trag rak+Sha ma hA rak+Shi Na nag mo dun ting b+h+yo/_i daM ba liM ta khA hi/_dpal ye shes kyi mgon po yab yum sras 'khor dang bcas pa rnams kyis mchod sbyin gyi gtor ma rgya chen po 'di bzhes la/_bdag dang sangs rgyas kyi bstan pa srungs/_mthun rkyen sgrubs/_'gal rkyen zlog_/dgra bgegs tshar bcad du gsol/_mkha' 'gro spyi gtor ni/_spyan drangs la rang sngags kyis 'bul ba'am/_yang na/_mkha' 'gro lnga'i 'khor na gnas pa/_yul sum cu so gnyis/_gnas nyi shu rtsa bzhi/_dur khrod chen po brgyad na gnas pa'i sprul pa'i sku 'gro ba sems can gyi don la bzhugs pa rnams kyi zhal du khA hi/_sku gsung thugs mnyes nas mchog thun mong gi dngos grub stsol cig_/gzhi bdag gtor ma ni/_dkar gtor du byin gyis brlabs la/_gzhan yang bod khams </div>
<div class="folio"><span class="shoglhe">XXX</span>
skyong bar byed pa'i brtan ma bcu gnyis yul so so'i gzhi bdag_/gnas ri khrod kyi srung ma dam tshig can 'khor dang bcas pa rnams la 'bul lo/ /mnyes shing tshims nas chos dang mthun pa'i sdong grogs mdzod cig_/gzhan yang 'gro ba rigs drug lam rgyud lnga skye ba gnas bzhir bsdus pa'i sems can rnams gtor ma 'dis tshims nas myur du sangs rgyas kyi go 'phang rin po che thob par gyur cig_/ar+g+haM la sogs kyis mchod/_nang mchod kyis kyang mchod la/_bstod pa ni/_gang gis 'khor ba'i nyes pa ni/ /dran pa tsam gyis 'joms mdzad cing*/ /bla med byang chub thob mdzad pa/ /bla ma rnams la phyag 'tshal bstod/ /hrIH_rnam par snang mdzad gti mug rnam dag pas/_/ces pa nas/_don gnyis 'grub par mdzad du gsol/ /ces pa'i bar gyis bstod/_hU~M las byung ba'i nag po mthu bo che/ /spyan ras gzigs mgon bka' srung dam tshig can/ /brag lha mgon po mgon po 'bum gyi rje/ /sangs rgyas bstan srung nag po khyod la bstod/ /b+h+yo/_gang gi sku gsung thugs kyis mthus/ /'dod pa'i khams kun zil mnan nas/ /'dod pa'i khams la dbang sgyur ma/ /'dod khams dbang phyug ma la 'dud/ /lha chen brgyad po 'khor dang bcas/ /klu chen brgyad po 'khor dang bcas/_'jig rten skyong ba brgyad po dang*/ /gnod sbyin tshogs rnams ma lus dang*/ /yi dwags tshogs rnams ma lus dang*/ /sha za'i tshogs rnams ma lus dang*/ /smyo byed tshogs rnams ma lus dang*/ /brjed byed tshogs rnams ma lus dang*/ /ma mo'i tshogs rnams ma lus dang*/ /mkha' 'gro'i tshogs ma lus dang*/ /de la sogs te 'byung po'i tshogs/ /ma lus par ni thams cad dag_/'dir gshegs bdag la dgongs </div>
<div class="folio"><span class="shoglhe">XXX</span>
su gsol/ /mchod sbyin gtor ma 'di bzhes la/ /rnal 'byor bdag cag 'khor bcas la/ /nad med tshe dang dbang phyug dang*/ /dpal dang grags dang skal ba bzang*/ /longs spyod rgya chen kun grub cing*/ /zhi dang rgyas la sogs pa yi/ /las kyi dngos grub bdag la stsol/ /dam tshig can gyis bdag la srung*/ /dngos grub kun gyi sdong grogs mdzod/ /dus min 'chi dang nad rnams dang*/ /gdon dang bgegs rnams med par mdzod/ /rmi lam ngan dang mtshan ma ngan/ /bya byed ngan pa med par mdzod/ /'jig rten bde zhing lo legs dang*/ /'bru rnams 'phel shing chos 'phel dang*/ /bde legs phun sum tshogs pa dang*/ /yid la 'dod pa kun grub shog_/de nas tshogs la rol ba ni/ /las kyi slob dpon gyis thabs shes kyi rdzas steng 'og tu bzung la bsnol nas/_kyai rdo rje slob dpon dgongs su gsol/ /gzigs shig mdzes ldan dam pa'i chos/ /'di la the tshom byar mi rung*/ /bram ze khyi dang gdol ba gsum/_rang bzhin gcig tu dgongs te rol/ /a ho ma hA su kha hoH_zhes slob dpon la drang ngo*/ /slob dpon gyis pad kor dang ldan pas/_hU~M/_bde bar gshegs pa chos kyi sku/ /'dod chags la sogs dri ma spangs/ /gzung dang 'dzin pa dang bral ba'i/ /de kho na nyid la gus phyag 'tshal/ /a la la ho/_tshul des mched lcam rnams la yang drang ngo*/ /thams cad kyi lus lha/_ngag sngags/_sems chos nyid kyi ngang nas tshogs la rol lo/ /de nas lhag ma rnams snod gcig tu bsdus la/_rdo rje slob dpon gyis 'bar ba'i phyag rgyas kha chus bran la/_oM badz+ra A ra li ho pheM pheM/_zhes 'bar ba'i phyag rgyas g.yon nas g.yas su smin mtshams su skor/_yaM raM khaM/_oM AHhU~M/_phud dang lhag ma'i gtor ma bzang zhing chu che ba/_zad mi shes pa 'dod pa'i yon tan </div>
<div class="folio"><span class="shoglhe">XXX</span>
lnga dang ldan par gyur/_oM AHhU~M/_oM u ts+tshiSh+Ta ba liM ta b+hak+Sha b+hak+Sha yi swA hA/_lhag ma dbang ba'i 'byung po thams cad tshims par gyur cig_lhag ma bskyang ba ni/_hU~M gzhan yang las kyi mkha' 'gro ma/ /myur mgyogs rtsal ldan thams cad dang*/ /'jig rten mkha' 'gro rdzu 'phrul can/ /khro gtum 'jigs par ston rnams dang*/ /sha za mkha' 'gro rdzu 'phrul can/ /stong gsum dbang du sdud rnams dang*/ /las la myur ba'i pho nya rnams/ /dam tshig dbang gis 'dir gshegs la/ /phud lhag bshal chu'i gtor ma bzhes/ /dkon mchog gsum gyi bstan pa srungs/ /log par lta ba'i dgra bgegs thul/ /rnal 'byor bcol ba'i phrin las mdzod/ /ces nam mkha' mthong sar gtor la/_bshal chu bskyangs la/_phyogs bcu 'jig rten skyong ba yi/ /bod khams skyong ba'i brtan ma rnams/ /'dir gshegs bshal chu'i gtor ma bzhes/ /rnal 'byor bcol ba'i phrin las mdzod/ /ces nam mkha' gtor ro/_/de nas gtor snod kha sbub la gtor bro ni/_hU~M/_chos dbyings rab 'byams dkyil 'khor du/ /snang srid dbang du sdud pa'i lha/ /mkha' 'gro kun la dbang sgyur ma/ /'jig pa'i gad mo hU~M sgra can/ /DA ki rgya mtsho spungs se spung*/ /mdzes pa'i gar thabs sha ra ra/ /'dir gshegs bstan la sdang ba rnams/ /rdul phran bzhin du brlag par mdzod/ /oM ma Ni pad+me hU~M/_DA ki nI ha ri ni sa hU~M phaT swA hA/_gnod byed thams cad sta b+ha ya nan nan/_zhes dgra bgegs thams cad ri rab kyi 'og tu mnan par bsam/_gnyis pa rjes chog ni/_rgyas par spro na mchod pa byin rlabs dang*/_gtsang sbyar ma sogs mchod pa rgyas par bya/_bsdu na/_oM sarba ta thA ga ta lo ke shwa ra sa pa ri wA ra badz+ra ar+g+haM sogs gong bzhin mchod/_nang mchod bdud rtsis kyang mchod la bstod pa ni/</div>
<div class="folio"><span class="shoglhe">XXX</span>
sangs rgyas mang pos rab tu bsngags/ /yon tan mchog gi gter gyur pa/ /spyan ras gzigs dbang 'khor dang bcas/ /rtag par brtse la phyag 'tshal bstod/ /de nas bzod par gsol ba ni/_yi ge brgya pa lan gsum brjod cing*/_bdag ni ma rig dbang gyur pas/ /legs spyad 'di la nyes gyur gang*/ /cho ga lhag chad ci mchis pa/ /dkyil 'khor lha yi bzod par mdzod/ /de nas bsngo ba ni/_phyogs bcur bzhugs pa'i bla ma yi dam rgyal ba sras dang bcas pa thams cad bdag la dgongs su gsol/_dge ba 'di yi myur du bdag_/bla ma yi dam grub gyur nas/ /'gro ba gcig kyang ma lus pa/ /de yi sa la 'god par shog_/ces brjod/_bkra shis ni/_sangs rgyas kun dngos bla ma rin po che/ /yon tan phun tshogs chos kyi dbyings dang mnyam/ /bdag cag skye gu'i 'gro ba 'dren mdzad pa/ /bka' brgyud bla ma rnams kyi bkra shis shog_/spyan ras gzigs dbang la sogs pa'i/ /bdag gis me tog phog pa'i lha/ /las dang skal ba ldan pa yi/ /yi dam rnams kyi bkra shis shog_/nam mkha'i lus can gar yang thogs med pa/ /'dod dgur sgyur pa'i gzugs can 'phrul mo che/ /ma sring byams pa'i tshul kyis grogs mdzad ma/ /phyi nang mkha' 'gro rnams kyi bkra shis shog/ /bcom ldan 'das kyi spyan snga ru/ /sgrub par byed pa'i gang zag la/ /bu bzhin skyong bar zhal bzhes pa'i/ /chos skyong srung ma rnams kyi bkra shis shog_/hU~M las byung ba'i nag po mthu po che/ /spyan ras gzigs kyi bka' srung dam tshig can/ /brag lha mgon po mgon po 'bum gyi rje/ /sangs rgyas bstan srung chen po'i bkra shis shog/_/ces bkra shis brjod/_brtan bzhugs bya ba ni/_/mgon po thugs rje chen po dang </div>
<div class="folio"><span class="shoglhe">XXX</span>
ldan pa rnams kyis rten 'di la 'byung ba sa chu me rlung gis ma gnod kyi bar du brtan par bzhugs nas bdag dang sems can thams cad kyi mgon skyabs dam pa mdzad du gsol/ /oM su pra tiSh+Tha badz+ra ye swA hA/_rten mi bzhugs na gshegs su gsol ba ni/_oM khyed kyis sems can don kun mdzad/ /rjes su mthun pa'i dngos grub stsol/ /sangs rgyas yul du gshegs nas kyang*/ /sems can rnams kyi don slad du/ /slar yang 'byon par mdzad du gsol/ /badz+ra muH_zhes gshegs/_dam tshig pa rnams bdag nyid la thim par gyur/ /oM AHhU~M/_gis bsdu'o/_sarba b+hU ta gats+tsha/_/zhes se gol brdeb cing*/_'jig rten pa rnams rang gnas su gshegs su gsol/ /de nas snod bcud rten gzhal yas khang nas/ /sa bon nA da'i bar dang de las 'das te/ /don dam pa stong pa nyid kyi rang la yun ring du mnyam par gzhag_/slar zung 'jug gi skur ldangs te gong bzhin bskyed rdzogs kyi gdams pa rnams tshul bzhin du nyams su blang ngo*/ /spyod lam rnal 'byor dang rdzogs rim zhib par sgrub thabs chen mor ltos shig_/spyan ras gzigs dbang sgrub/_mi tra'i lugs/_pa'i thabs/ /bde gsal don _blo dman kyi/_du 'thad ldan pa'i/ /lung dang bla ma'i man ngag bzhin/ /gzhan gyis bya btang chos rje bskul phyir kho bos _'od dpag rdo rje/ /bsdebs/_nongs par mkha' 'gros bzod par bzhes/ /dge ba sems can don phyir bsngo/ /'dis rgyal ba rnams kyi dam pa'i chos 'dzin par gyur cig/ /dge legs 'phel/</div>
== Footnotes ==
<references/>
</onlyinclude>
<headertabs />
{{Footer}}
[[Category: rnal 'byor pa 'od dpag rdo rje]] {{DRL Tibetan text categories}} [[Category: Gdams ngag mdzod Shechen Printing]] [[Category: Gdams ngag mdzod Catalog]]
Save page Show preview Show changes Cancel